આગામી ૫ થી ૮ જાન્યુઆરી, ૨૦૧૮ના રોજ કર્ણાવતી ખાતે ભવ્ય હિન્દુ આધ્યાત્મિક અને સેવા મેળાનું આયોજન થયું છે. તેની વિગતો આપતાં સંસ્થાનના પ્રમુખ શ્રી પ્રદીપભાઈ મોદીએ કહ્યું હતું કે, આજના આ કાર્યક્રમમાં ૧ લાખ કરતાં પણ વધારે લોકો ઉપસ્થિત છે. પરંતુ હું આશા રાખું કે, જાન્યુઆરીમાં યોજાનાર સેવા મેળામાં આના કરતાં પણ વધારે લોકો ઉપસ્થિત રહી કાર્યક્રમને સફળ બનાવે. તેમાં હિન્દુ આધ્યાત્મિક અને હિન્દુ જીવન ધર્મના ૬ સંસ્કારો પ્રસ્તુત થશે. વનોનું સંરક્ષણ તથા વન્ય જીવોની સુરક્ષા, પર્યાવરણની સુરક્ષા, જીવ સૃષ્ટિનું સંતુલન, માનવીય તથા પારિવારિક મૂલ્યોનું સંરક્ષણ અને રાષ્ટ્રભક્તિ જાગરણ. આધ્યાત્મ અને સેવા આપણા જીવનમાં વણાઈ ગઈ છે ત્યારે આ મેળો આપણા જીવનમાં અનોખી પ્રેરણા પૂરી પાડશે.